Document ID: 32004R2253

32004R2253
L 385/7
JURNALUL OFÍCIAL AL UNIUNII EUROPENE
REGULAMENTUL (CE) NR. 2253/2004 AL COMISIEI
din 23 decembrie 2004
de modificare a Regulamentului (CEE) nr. 2237/77 privind fișa exploatației ce urmează a fi utilizată în scopul determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1), în special articolul 7 alineatul (3),
întrucât:
(1)
Regulamentul (CEE) nr. 2237/77 al Comisiei (2) stabilește conținutul fișei exploatației care trebuie utilizată.
(2)
Datele colectate în cadrul fișei exploatației ar trebui să ia în considerare evoluția politicii agricole comune. Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (3) modifică substanțial modul în care se plătesc subvențiile agricultorilor din cadrul Comunității. Este necesar să se ia în considerare aceste modificări din fișa exploatației cu scopul de a se putea supraveghea corect evoluția veniturilor agricole și de a dispune de o bază suficientă pentru a permite o analiză financiară a exploatațiilor.
(3)
Este oportun să se adapteze fișa exploatației ca urmare a aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei.
(4)
Prin urmare, este necesar să se modifice Regulamentul (CEE) nr. 2237/77 în consecință.
(5)
Dat fiind că anumite modificări se aplică începând cu anul 2004, ar trebui ca modificările fișei exploatației să se aplice începând cu exercițiul contabil 2004.
(6)
Măsurile prevăzute de prezentul regulament sunt conforme cu avizul Comitetului comunitar pentru rețeaua de informații contabile agricole,
ADOPTĂ PREZENTUL REGULAMENT:
Articolul 1
Anexele I și II la Regulamentul (CEE) nr. 2237/77 se modifică în conformitate cu anexele I și II la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu exercițiul contabil 2004 care debutează în perioada dintre 1 ianuarie 2004 și 1 iulie 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 decembrie 2004.

Labels: 19
6